Absoluutse rikkuse ja õnnelikkuse seose üle aga ikka veel vaieldakse. Täpsemalt debatt käib küsimuse üle kas rikkamates riikides on inimesed  õnnelikumad ja kas SKP kasvades muutuvad inimesed õnnelikumaks. Richard Easterlin (Lõuna-California Ülikool) oma 1974. aasta artiklis ja sellele järgnevates töödes väidab, et ta ei suuda leida statistiliselt olulist seost rikkuse (sissetuleku, SKP) ja õnnelikkuse vahel. Tema vastased, näiteks Sacks, Stevenson ja Wolfers oma hiljutises uurimistöös, väidavad, et statistiliselt oluline seos on olemas, nimelt suurem rikkus on statistiliselt oluliselt seotud suurema õnnelikkusega (täpsemalt eluga rahuloluga), ja toovad välja hulga vigu nendes uurimustes, mis ei ole suutnud seda seost leida.